5.4.2012 Jurnalul Oficial al Uniunii Europene L 99/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 19 decembrie 2011 privind semnarea în numele Uniunii şi aplicarea provizorie a Acordului de cooperare ştiințifică și tehnologică între Uniunea Europeană și Republica Algeriană Democratică și Populară (2012/184/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 186, coroborat cu articolul 218 alineatul (5), având în vedere propunerea Comisiei Europene, întrucât: (1) La 16 noiembrie 2009, Consiliul a autorizat Comisia să negocieze, în numele Uniunii Europene, un acord de cooperare ştiințifică şi tehnologică între Uniunea Europeană şși Republica Algeriană Democratică şi Populară (denumit în continuare "acordul”). Respectivul acord a fost parafat la 14 octombrie 2010. (2) Respectivul acord ar trebui să fie semnat şi să se aplice cu titlu provizoriu până la finalizarea procedurilor privind încheierea sa, ADOPTĂ PREZENTA DECIZIE: Articolul 1 (1) Se autorizează prin prezenta semnarea, în numele Uniunii, a Acordului de cooperare ştiințifică și tehnologică între Uniunea Europeană și Republica Algeriană Democratică și Populară, sub rezerva încheierii ulterioare a acordului respectiv. (2) Textul acordului se atașează la prezenta decizie. Articolul 2 Preşedintele Consiliului este autorizat să desemneze persoana sau persoanele împuternicită (împuternicite) să semneze acordul în numele Uniunii. Articolul 3 Acordul se aplică cu titlu provizoriu în conformitate cu preve- derile articolului 7 alineatul (2), până la finalizarea procedurilor privind încheierea sa. Articolul 4 Prezenta decizie intră în vigoare la data adoptării. Adoptată la Bruxelles, 19 decembrie 2011. Pentru Consiliu Președintele M. KOROLEC